OzLabs/hebrew-wiki-articles huggingface dataset:
פייטון מאייר

פייטון מאייר (באנגלית: Peyton Meyer; נולד ב-24 בנובמבר 1998) הוא שחקן אמריקאי, הידוע בעיקר בגילום דמותו של ווס מנינג בסדרה "דוג בלוג" <small>(2013–2014),</small> גילום דמותו של לוקאס פראיר בסדרה "העולם של ריילי" <small>(2014–2017),</small>, ובגילום דמותו של טריפ בסדרה "אמא אמריקאית" <small>(אנ') (2018–2021).</small>

==ביוגרפיה==
מאייר נולד בלאס וגאס, נבדה ב-24 בנובמבר 1998. הוא החל לשאוף לקריירת משחק בגיל 12, וכבר מאז החל להשתתף בפרסומות וקדימונים

== קריירה ==
את תפקידו הראשון קיבל בשנת 2013 כאשר החל לגלם את ווס מנינג בסדרה "דוג בלוג" בערוץ דיסני. לאחר מכן, החל לגלם את לוקאס פראיר, אחת הדמויות הראשיות בסדרה "העולם של ריילי" בערוץ דיסני, הממשיכה את עלילות הסדרה "ילד פוגש עולם" ששודרה בשנות התשעים. 

== חייו האישיים ==
באוקטובר 2021 פרסם מאייר כי התחתן עם המוזיקאית טאלה. בנם הראשון, זיגי מאייר, נולד במרץ 2022. הוא גם אב חורג לבנה.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|Gibby
|טומי
|
|-
|2021
|יש לו את זה
|ג'ורדן ואן דרנן
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2013–2014
|דוג בלוג
|ווס מנינג
|9 פרקים
|-
|2014–2017
|העולם של ריילי
| rowspan="2" |לוקאס פראיר
|תפקיד ראשי (3 עונות); 72 פרקים
|-
|2015
|תמיד ביחד
|פרק: "Cyd and Shelby's Haunted Escape"
|-
|2017
|נערות הלקרוס
|איתן
|סדרת רשת; 6 פרקים
|-
|2018–2021
|אמא אמריקאית <small>(אנ')</small>
|טריפ ווינדזור
|34 פרקים
|-
|2019
|Wayne 
|בראדלי
|פרק: "It'll Last Forever"
|}

==קישורים חיצוניים==

קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1998
ג'ריון לוסון

ג'ריון לוסון (באנגלית: Jarrion Lawson; נולד ב-6 במאי 1994) הוא אתלט אמריקאי סגן אלוף העולם (לונדון 2017) בקפיצה לרוחק.

==ביוגרפיה==
לוסון נולד בטקסרקנה שבטקסס. בתקופת לימודיו בתיכון זכה חמש פעמים באליפות טקסס לתיכונים דרג 3A והיה קפטן קבוצת הכדורסל והפוטבול של בית הספר. ב-2012 זכה באליפות ארצות הברית לנוער בקפיצה לרוחק ובקפיצה משולשת, הוא זכה במדליית ארד בקפיצה לרוחק באליפות העולם באתלטיקה לנוער וסיים שישי בקפיצה משולשת. 

ב-2013 החל ללמוד ולהתאמן באוניברסיטת ארקנסו, הוא התחרה בקפיצה לרוחק ובריצות קצרות. ב-2014 זכה באליפות ה-NCAA באולם בקפיצה לרוחק בשיא אישי של 8.39 מטר וסיים שני באליפות ה-NCAA באצטדיון לאחר ג'פרי הנדרסון. ב-2015 סיים בשתי התחרויות שני לאחר מרקיז דנדי ובמקום הראשון עם נבחרת השליחים של ארקנסו בריצת 4X100 מטר. ב-2016 זכה באליפות ה-NCAA באולם בקפיצה לרוחק בתוצאה של 7.95 מטר. באליפות ה-NCAA באצטדיון באותה שנה זכה בתחרויות הקפיצה לרוחק (8.15 מטר), ריצת 100 מטר (10.22 שניות) וריצת 200 מטר (20.19 שניות) והיה בכך האתלט הראשון לרשום הישג זה מאז ג'סי אוונס ב-1936. כמו כן סייע לנבחרת השליחים של ארקנסו לסיים במקום השלישי בריצת 4X100 מטר. הוא זכה בגביע באוורמן לאתלט המצטיין ב-NCAA, כמו כן היה מועמד לפרס ESPY לספורטאי השנה בקולג'ים, בו זכה לבסוף הכדורסלן באדי הילד. 

לוסון השלים תואר ראשון בקינסיולוגיה, עבר להתחרות כמקצוען וחתם על חוזה אימוץ עם אסיקס.

===2016===
במבחנים האמריקאים לקראת אולימפיאדת ריו דה ז'ניירו (2016) הוא סיים שני לאחר הנדרסון בשיא אישי של 8.58 מטר. בתחרות ריצת 100 מטר סיים שביעי בתוצאה של 10.07 שניות ולא נכלל במשלחת האמריקאית בענף זה. במשחקים האולימפיים סיים רביעי בתוצאה של 8.25 מטר.

===2017===
====סגן אלוף עולם====
באליפות העולם שנערכה בלונדון בשנת 2017 הוא זכה במדליית כסף בקפיצה לרוחק בתוצאה של 8.44 מטר אחרי לובו מניונגה (8.48 מטר) ולפני רשוואל סמאיי (8.32 מטר), שניהם מדרום אפריקה.

===2018===
באליפות העולם באולם שנערכה בברמינגהאם, בריטניה במרץ 2018 הוא סיים במקום רביעי בקפיצה לרוחק בתוצאה של 8.14 מטר.

==קישורים חיצוניים==

* [http://www.asics.com/us/en-us/athletes/track-and-field/jarrion-lawson ג'ריון לוסון] באתר אסיקס
* [http://www.arkansasrazorbacks.com/roster/jarrion-lawson/ ג'ריון לוסון] באתר אוניברסיטת ארקנסו
* [http://www.ustfccca.org/assets/bowerman/2016-Bowerman-Finalists_Lawson.pdf ג'ריון לוסון] באתר גביע באוורמן

קטגוריה:אתלטים אולימפיים אמריקאים
קטגוריה:אצנים אמריקאים
קטגוריה:קופצים לרוחק אמריקאים
קטגוריה:אתלטים באולימפיאדת ריו דה ז'ניירו (2016)
קטגוריה:זוכי גביע באוורמן
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1994
קטגוריה:אתלטים אמריקאים באולימפיאדת פריז (2024)
מגדל 185

מגדל 185 הוא גורד שחקים בעל 55 קומות (בנוסף ל-2 קומות תת-קרקעיות) הממוקם בדרך גאלוס שבפרנקפורט, גרמניה. מגדל 185 הוא המגדל הרביעי בגובהו בעיר פרנקפורט והרביעי בגובהו בכל גרמניה (כל עשרת המגדלים הגבוהים בגרמניה ממוקמים בפרנקפורט). גובהו של המגדל הוא 200 מטר (656 רגל) והוא מתפרס על שטח של 100,500 מטר רבוע. בניית מגדל 185 החלה באוגוסט 2008 ונסתיימה בדצמבר 2011.

במקור המגדל תוכנן להיות בגובה של 185 מטר (607 רגל) ולכלול 50 קומות, אולם התוכניות שונו ולמגדל נוספו עוד 5 קומות. עם זאת, שם המגדל נותר כשהיה לאחר שינוי התוכניות.

==קישורים חיצוניים==

* 

קטגוריה:גרמניה: גורדי שחקים
קטגוריה:פרנקפורט: מבנים
משגל (ספר)

משגל הוא ספר משנת 1987 מאת אנדריאה דבורקין, בו דבורקין מציעה ניתוח פמיניסטי רדיקלי ליחסי מין בספרות ובחברה. דבורקין חוקרת את התפישות של גברים ושל נשים לגבי משגל, ומשתמשת בטקסטים קלאסיים כדי לתת פתח לרעיונות אליהם לא התכוונו הסופרים. כשהיא בוחנת עבודות מאת טולסטוי, פלובר, בשביס-זינגר, ואחרים, היא מביאה אותן כדוגמאות, ולא כמקורות, ומסיקה שבחברה הדוגלת בעליונות גברית, יחסי מין בין גברים לנשים מהווים גורם מרכזי לכפיפותן של נשים לגברים.

== התזה ==
במשגל, דבורקין מרחיבה את ניתוחיה הקודמים של פורנוגרפיה לכדי דיון ביחסי מין הטרוסקסואליים באופן כללי. בעבודות כגון שנאת נשים ופורנוגרפיה: נשים בבעלות גברים, דבורקין טענה כי פורנוגרפיה וספרות ארוטית בחברה פטריארכלית עושות ארוטיזציה עקבית לשליטה מינית בנשים על ידי גברים, ולעיתים קרובות גם למעשים בוטים של ניצול או אלימות. במשגל, היא טוענת שהכפיפות המינית הזו של נשים היא מרכזית לחוויית המין גם של גברים וגם של נשים, ושהיא מחוזקת בכל רובדי תרבות המיינסטרים, לא רק באמצעות פורנוגרפיה, אלא גם בעבודות קלאסיות של הקאנון הספרותי בו גברים הם דומיננטיים.

דבורקין דנה בהרחבה ביצירות כמו סונאטת קרויצר, מאדאם בובארי, ודרקולה, ואף מתייחסת לטקסטים דתיים, פרשנות משפטית, ופורנוגרפיה. היא טוענת כי תיאורים של יחסי מין באמנות ובתרבות המיינסטרים מדגישים באופן עקבי את הסקס ההטרוסקסואלי כצורה היחידה או ה"אמיתית" של סקס; ושסקס מתואר בהם במונחים אלימים או פולשנים; שהם מתארים את האלימות והפולשנות כמרכזיים לארוטיקה; וכי לעיתים קרובות הם מוצמדים ליחס מזלזל של גברים, וסלידה מפני, ואפילו רצח, של נשים מיניות. היא טוענת כי תיאורים מסוג זה מנציחים גישה אנדרו-צנטרית וכוחנית למיניות, ושהשילוב של הגישות האלה עם תנאי חייהן של נשים בחברה סקסיסטית הופכת את החוויה ההטרוסקסואלית במין לחלק מהותי מדיכויין של נשים והכפפתן לגברים, כאשר עבור נשים זו חוויית "כיבוש", אשר בו זמנית אמורה להיות מענגת עבור נשים, ולהגדיר את עצם הסטטוס שלהן כ-נשים. דבורקין מתארת את הגישה הזו ליחסי מין באומרה:

== מחלוקת ==
מבקריה של דבורקין באו בטענה שהתזה המרכזית של משגל היא כי "כל סקס הטרוסקסואלי הוא אונס." ואולם, אין בספר משפט כזה, והטענה מבוססת על המשפט בספר "אונס הוא מילה נרדפת למשגל". אך בספר, ההשוואה בין מין הטרוסקסואלי לבין כיבוש, בעלות, משת"פיות, וכדומה, נעשים בהקשר של דיונים על הדרך שבה יחסי מין מתוארים "בשיח של האמת הגברית - בספרות, מדע, פילוסופיה, פורנוגרפיה", והאכיפה של המושגים דרך הכוח החברתי שגברים מחזיקים על נשים.

דבורקין עצמה דחתה את הפרשנות הזו, כחוסר הבנה תהומי של עבודתה. כשנשאלה על כך בראיון, היא הסבירה:

העיתונאית קאתי יאנג כתבה שבין אם דבורקין התכוונה בדיוק לאמירה המיוחסת אליה ואם לאו, הגישה הכללית של דבורקין היא שסקס הטרוסקסואלי הוא אלים, וזה היינו הך, וש"לא משנה מה אומרים מגניה, דבורקין אכן הייתה אנטי-סקס."<ref>[https://reason.com/2005/04/17/the-dworkin-whitewash/ The Dworkin Whitewash]  Cathy Young | 4.17.2005 reason</ref>

== ביקורות ==
* 
<div class="mw-content-ltr">
* 
** Reply: 
*** Following response: 
*** Following response: 
*** Reviewer's reply: 
* 
* 
</div>

==הוצאה לאור==
;אנגלית:

;עברית:
* אנדריאה דבורקין, משגל. הוצאת בבל, 2003. תרגום: דניאל פרידמן.

==ראו גם==
* תרבות אונס

==קישורים חיצוניים==
* 

==הערות שוליים==

קטגוריה:ספרי 1987
קטגוריה:פמיניזם: ספרי עיון
קטגוריה:יחסי מין
קטגוריה:ספרי הוצאת בבל
ליטופ פלאזה

לִיטוֹפּ פלאזה (בסינית: 利通广场, באנגלית: Leatop Plaza) הוא גורד שחקים הממוקם בעיר גואנגג'ואו, סין. המגדל מתנשא לגובה של 302.7 מטר וכולל 66 קומות מעל הקרקע בנוסף ל-5 קומות תת-קרקעיות. בניית המגדל החלה בשנת 2008 ונסתיימה כעבור 4 שנים, בשנת 2012, והוא עוצב על ידי פרסיסקו גונזאלז-פולידו. הפלאזה מתפרסת על שטח של 118,988 מטרים רבועים והיא כוללת 35 מעליות.

==ראו גם==
* שאנגחאי טאוור

==קישורים חיצוניים==

* 

קטגוריה:גואנגג'ואו: גורדי שחקים
מאמו וודנה

מאמו ווּדֶנֶה (באמהרית:ማሞ ውድነህ, 1931 בשאגיה, מחוז וולו - 2012 אדיס אבבה) היה עיתונאי, סופר ומחזאי אתיופי בשפה האמהרית. הוא כיהן כיושב ראש איגוד הסופרים האתיופים.

==ביוגרפיה==
מאמו וודנה נולד בשנת 1931 בעיירה אמדוורק במחוז וולו המשפחה של בני אמהרה - וודנה טפרי ואשתו -אבבץ' וולדייס.

בשנת 1936, בגיל 4 התייתם מאמו ואיבד את חלק ממשפחתו בהפצצות אוויריות איטלקיות על כפרו בימי המלחמה האיטלקית-אתיופית השנייה. בגלל נסיבות חיים קשות, התחיל הסופר ללמוד בבית ספר רק בגיל 15. ולא סיים בגרות. במרוצת הזמן עשה קורס למורים באדיס אבבה והצטיין במלאכת הכתיבה. התקבל לעבודה בעיתון "אדיס זמן" . מאוחר יותר ניהל מספר עיתונים באדיס אבבה ובאסמרה כמו "פוליס אינה אירמיג'ו" (פוליס גאזט), "היברט" ו"ייזארייטו אתיאופיה". בשנים 1966–1970 היה וודנה מנהל מחלקת התקשורת הממשלתית במחוז דאז אריתריאה, בבסיס הימי אמבטיקלה.שם פגש במקרה טייס איטלקי שהשתתף בהפצצה הקטלנית על בית משפחתו והחליט למחול לו.

===מעורבות כאיש שלום בזירה הציבורית===
כסופר ועיתונאי מוערך, ניסה להביע דעות עצמאיות גם בימים של משטר סמכותני ודיקטטורי בימי הקיסרות ובימי המשטר הקומוניסטי-הלאומני של מנגיסטו היילה מרים. בשנת 1987 בעת כנס של מפלגת השלטון בנוכחות ראשי מדינות מאפריקה, העז וודנה למתוח בקורת על הניסוחים המתלהמים של מנגיסטו, קרא להבנה עם הארצות השכנות וזכה להערכה פומבית מנשיאי זמביה, קנת קאונדה ומצרים, חוסני מובארכ. בפברואר 1991 שוב קרא נגד ההתלהמות וההסתה ביחס למתנגדים מקרב העם הטיגראי וניסה באישור הרודן מנגיסטו להשיג פשרה בין בני האמהרה ולבני תיגראי. בימים האחרונים של המהפכה שהדיחה את משטר מנגיסטו תוך כדי מתקפת כוחות ההתנגדות של בני תיגראי, נאם מאמו וודנה בתחנות הרדיו וקרא לאנשי הצבא לחסוך מעיר הבירה אדיס אבבה שפיכות דמים והרס. קריאתו נענתה.

מאמו וודנה לקח חלק בתהליך השלום בין אתיופיה לאריתריאה כחבר בוועד בראשות , פטריארך הכנסייה האורתודוקסית האתיופית

וודנה היה נשוי לאלמז גברו ונולדו לו 6 ילדים ו-10 נכדים.
וודנה נפטר בשנת 2012 והובא לקבורה בכנסיית השילוש הקדוש באדיס אבבה.

==יצירתו==
מאמו וודנה כתב ספרים מקוריים ותירגם ספרים על נושאים היסטוריים ועל ריגול, ספרים על מלחמת העולם השנייה, על בניטו מוסוליני, יוהנס הרביעי, קיסר אתיופיה, על אלולה אנגדה, על ברנרד לו מונטגומרי, על אלי כהן, על ק.ג.ב. וכו' וכתב מאמרים רבים. כמו כן כתב 8 מחזות.

==מבחר ספרים ותרגומים==
*Digiri yasabedewi ዲግሪ ያሳበደው
*?Khartoum hedo qere? ካርቱም ሔዶ ቀረ?
*Hirut abatwa manew?
*Gilen-yekifile zemenu selay ጊለን-የክፍለ ዘመኑ ሰላይ
*Miseate Israel ምጽአት-እሥራኤል
*Yegna sew bedemasko የኛው ሰው በደማስቆ תרגום (האיש שלנו בדמשק)
*Alula Abba Nega አሉላ አባነጋ
*2004 - ספר אוטוביוגרפיה

==קישורים חיצוניים==
* [https://web.archive.org/web/20160618163010/http://www.mediaethiopia.com/spotlight/spotlight.htm כמה פרטים ביוגרפיים]
* [http://www.forachange.net/browse/article/1600.html So You are the One Who Destroyed My Village] במגזין For a change, של הארגון Initiatives for change, כרך 11 גיליון 6, ' כתבה מאת פול ויליאמס, 1 בדצמבר 1998
* [http://www.iofc.org/mammo-wudneh כתבת הספד באתר Initiatives of change] ב-5 מרץ 2012
* [http://nazret.com/blog/index.php/2012/03/04/ethiopia-renowned-ethiopian-author-and-journalist-mammo-wudneh-laid-to-rest כתבת הספד בבלוג נצרת]
* 
* 
* 

קטגוריה:סופרים אתיופים
קטגוריה:מחזאים אתיופים
קטגוריה:עיתונאים אתיופים
קטגוריה:כותבי אוטוביוגרפיה
קטגוריה:ילידי 1931

קטגוריה:אתיופים שנפטרו ב-2012
X פארק ריו דה ז'ניירו

פארק האקסטרים של ריו ובקיצור X פארק (X-Parc), הוא שמו של מתחם מתקני ספורט אקסטרים שהוקם עבור אולימפיאדת ריו דה ז'ניירו (2016) בשטח צבאי פתוח ממערב לשכונת "דאודורו" בעיר, צפונית לאזור וילה מיליטר ועל יד הפארק האולימפי של דאודורו, הכולל את ההיפודרום האולימפי, מרכז ההוקי, המרכז הלאומי לירי וה"פארק לקרב חמש". הפארק, שהושלם בסוף 2015, כולל שלושה מתקנים שאירחו תחרויות באולימפיאדה ובמשחקים הפראלימפיים.

על פי הפרסומים המקומיים, חפץ הצבא לקבל חזרה לידיו את שטח המתקנים ולנצל לצרכיו את מסלולי הרכיבה, בעוד התושבים המקומיים מחו ודרשו כי השטח ישמש כפארק ציבורי לטובת תושבי האזור. נראה כי התקבלה פשרה לפיה המתקנים ישמשו כפארק ספורט ונופש לתושבי דאודורו, לצד שימוש צבאי שייעשה במתקני הרכיבה במתחם לאימוני הצבא. זאת בדומה לשימוש הכפול הצבאי והאזרחי שנעשה במרכז הלאומי לרכיבה וילה מיליטר, המטווח האולימפי ומתקני מרכז הספורט של דאודורו שחלקם הושמש עבור האולימפיאדה.

== חלקי הפארק ==
* מרכז אופני ההרים שבמתחם אירח את תחרויות הרכיבה באופני הרים וכולל מסלול המותאם לטיפוגרפיה ההררית של סביבתו ואורכו כ-4,850 מטרים. לצורך האולימפיאדה הוקם לצד שבילי המסלול ההררי יציע ישיבה זמני ל-5,000 צופים לצד הקצאת 25,000 מקומות לצופים בעמידה סביב המסלול.
* המרכז האולימפי לאופני BMX במתחם האקסטרים החדש, הוא מסלול רכיבה תחרותי באופני BMX ששימש את תחרויות הרכיבה באולימפיאדה, שיוכל לשמש בעתיד גם לתחרויות אופנועים ועוד וכן מיועד לשימוש צבאי לאימונים. שטחו של המתקן הוא כארבעה דונמים (4,000 מ"ר) ואורכו הכולל של מסלול העפר המתפתל שבו הוא 400 מטרים. לצורך האולימפיאדה הוקמו משני צידי המסלול יציעים זמניים (יציע ראשי ויציע משני) המכילים יחד 7,500 צופים (כשבמקור תוכנן מתקן בקיבולת של 5–6 אלף מקומות בלבד) ויפורקו אחרי האולימפיאדה.
* האצטדיון האולימפי מים לבנים (ווייט ווטר) הוא מתקן שנבנה צמוד למסלול אופני ה-BMX עבור תחרויות החתירה בקאנו במסלול (סלאלום) באולימפיאדה ובמשחקים הפאראלימפיים. מסלול המים מלא בכ-25,000 מיליון ליטרים מים מתוקים ויש בו מסלולים ל-200 ול-250 מטרים. היציע הזמני שהוקם מעל המתקן הכיל 8,000 מקומות.

קטגוריה:מתקני אולימפיאדת ריו דה ז'ניירו (2016)
ניר וגלי

ניר וגלי הוא הכינוי של צמד האנימטורים הישראלים והזוג ניר גרבר וגלי אדלבאום. הצמד ידוע בעיקר בשל סרטוני האנימציה הקומיים הקצרים שהם מפיקים. מאז 2013 יוצר הצמד סדרות סרטונים קצרים המשולבים בתוכנית הטלוויזיה הסאטירית "ארץ נהדרת" של קשת.

== פעילות ==
בתחילת דרכם יצרו אנימציות לסרטוני פרסומת, בין השאר לקופת החולים הכללית ולדואר ישראל. הסרטון הראשון שפרסמו ביוטיוב יצא בינואר 2012 והיה תצוגה של עבודות שיצרו בשנת 2011 כגון: כללית קרלו ועוד. בחודשים שלאחר מכן פרסמו סרטונים נוספים, חלקם אנימציות קומיות וחלקם סרטונים פרטיים שנעשו בהזמנה. חלק מהסרטונים זכה להצלחה ולאלפי צפיות ואפילו סרטונים שבהם הם חגגו בקליפים לאנשים שונים כשיש להם חתונה או יום הולדת כאשר שמו את פניהם בגוף אנשים אחרים שיצרו ושמו שיר.

בסוף שנת 2013 החלו ליצור סדרות סרטונים קצרות שהופיעו בתוכנית הסאטירה הטלוויזיונית "ארץ נהדרת". כל סדרה כוללת 10–12 פרקים, כשאורך כל פרק הוא בין 2 ל-4 דקות. הסדרה הראשונה, שנקראה "פינת ליטוף", התרחשה בפינת חי ועסקה בחיי בעלי החיים שבה. הסדרה השנייה נקראה "חדר וחצי" ועסקה בחייו של רווק צעיר ומוזנח בשם שולי שעובד בתור קוסם, ובחפצים המדברים שבדירה שלו, בג'וק בשם דותן, יונה בשם שמרית ועכביש בשם זאביק. על פי ההתרחשויות בסדרה נוצרה אפליקציית משחק, שזכתה ליותר ממיליון הורדות. בשנת 2018 יצא משחק ההמשך לחדר וחצי, "חדר וחצי 2" לשני המשחקים יצא דיבוב לאנגלית וערבית.

הסדרה השלישית שעלתה ב-2016 נקראת "תשע נשמות" ועוסקת בשגרת החיים של שלושה חתולי רחוב. הסדרה הרביעית שיצאה נקראת "חיי חברה" ועוסקת בחפצים ובעובדים של חברת הייטק מקומית. כחלק מהסדרה "חיי חברה" התפרסם גם סרטון לרגל חנוכה שהפך ויראלי. בסרטון סופגנייה מגיעה לקיבה ונתקלת באנזים שמנסה לחנך אותה לתזונה, בריאות ופעילות ספורטיבית. הסופגניה לא מקשיבה לעצותיו ורומסת אותו בנהירה עם סופגניות נוספות בדרכן לתחת, כשהן מתעתדות להפוך לשומן תוך כדי הקריאה "יאללה! לתחת!". הסרטון נחתם בכך שלאחר מפולת הסופגניות מגיעה לקיבה פחית דיאט של משקה, למרבה תסכולו המופגן של האנזים החבול.

הם הפיקו גם סרטונים כפרסומות לדואר ישראל באותו סגנון של חדר וחצי. ב-2022 הפיקו פרסומת לחברת טרה בקולו של יוסי מרשק כדמות הראשית, ומאז הם עושים לטרה פרסומות נוספות עד היום.

אופי ההומור בסרטונים מורכב מכמה גורמים, בהם האנשה של חפצים ובעלי חיים, היוצרת דיאלוגים משונים וסיטואציות סוריאליסטיות בין הדמויות המדובבות. בניגוד לסוגי הומור אחרים, ההומור בסרטוני האנימציה של ניר וגלי לא תמיד מתבטא בשורת מחץ מתוחכמת בסוף מהלך, ומתמקד יותר בהגחכת סיטואציות יומיומיות ופשוטות בשילוב עם אנימציה המזכירה את הסדרות איש המשפחה ומשפחת סימפסון ואת חברת האנימטורים <nowiki></nowiki>goanimatr<nowiki></nowiki> האמריקאית

מלבד שני היוצרים, השתתפו בהפקת הסרטונים בין השאר האנימטורים טל גדון, אוסי ולד ומתן ים. למוזיקה בסדרות אחראי אלברטו שוורץ.

==חיים אישיים==
ניר גדל בחיפה, גלי בראשון לציון. הם הכירו במהלך לימודי אנימציה בבצלאל. הבחירה לעבוד יחד נולדה תוך כדי שיתוף פעולה והתייעצויות בפרויקטים אישיים, אז גילו שהם עובדים מצוין כצוות. הם בזוגיות ולהם שתי בנות.

== קישורים חיצוניים ==

* [http://www.mako.co.il/tv-erez-nehederet/season12-nir-gali ניר וגלי] באתר Mako

== הערות שוליים ==

קטגוריה:הומוריסטנים ישראלים
קטגוריה:ארץ נהדרת: אישים
קטגוריה:יוטיוברים ישראלים
קטגוריה:צמדים
קטגוריה:סדרות הנפשה ישראליות
אפרצפציה טרנסצנדנטלית

בפילוסופיה הקאנטיאנית, אַפֶּרְצֶפְּצִיָה טרנסצנדנטלית היא התהליך הקוגניטיבי שבאמצעותו המוח האנושי מאחד ומארגן תפיסות וחוויות חושיות לכדי שלם קוהרנטי ובעל משמעות.

במונחים פילוסופיים יותר, האפרצפציה הטרנסצנדנטלית היא זו שעושה את הניסיון לאפשרי. היא התפיסה של הסובב המושפעת מתוך ה'אני' הפנימי ומניסיון העבר. אפרצפציה זו היא מקום מפגשם של ה'עצמי' ושל העולם.

בהקשר זה, הכוונה ב"חוויה" או ב"ניסיון" מתייחסת למרכיבים האינדיבידואליים הבלתי מעובדים של מודעות האדם - כלומר תפיסות חושיות, מחשבות ורגשות. הניסיון הוא המידע הראשוני, הלא מזוקק, שהאדם מקבל לפני שהמוח עוסק בתהליך סינתזה של החוויות השונות. ניסיון גולמי זו מהווה בסיס שעליו פועלת התודעה, וגירויים חיצוניים, השתקפויות פנימיות ותגובות רגשיות מתקיימים כחוטים נפרדים, לפני שהם שזורים זה בזה כדי ליצור נרטיב קוהרנטי של קיום. רובד היסוד הזה של אלמנטים לא מעובדים הוא שמעצב את ההבנה האנושית של המציאות ומהווה בד שעליו המוח המודע מצייר את הדיוקן המורכב של החוויה האנושית.

ישנם שישה שלבים לאפרצפציה טרנסצנדנטלית:

# אלמנטים מגוונים בחוויה האנושית: הניסיון האנושי כולל גירויים חושיים, מחשבות ורגשות. שלב זה מבטא את השפעתו של הפילוסוף דייוויד יום.
# כורח האחדות: כדי ליצור ניסיון משמעותי וקוהרנטי, האלמנטים הרב-גוניים הללו חייבים להתכנס בהרמוניה בתוך התודעה שלנו. ללא פונקציה מאחדת, החוויות שלנו יישארו מפוצלות וחסרות קשרים משמעותיים.
# אחדות הניסיון מרמזת על אחדות עצמית: הקוהרנטיות והיותו של הניסיון עשוי מקשה אחת, מרמזים על קיומו של עצמי יחיד ומתמשך בליבת הניסיון. במילים פשוטות יותר, כאשר אנו תופסים את העולם כמכלול מאוחד, הדבר מרמז על נוכחות של "אני" או עצמי מאוחד המשתתף באופן פעיל בקישור החוויות. מושג זה מאתגר את הרעיון שהעצמי מפוצל ומחזק את הרעיון של עצמי יחיד ומתמשך שחווה ומחבר בין ההיבטים השונים של חיינו המודעים.
# העצמי כאובייקט הניסיון: במסגרת הפילוסופית של קאנט, תחושת העצמי שלנו אינה מוגבלת להיות "החושב" אלא היא גם מושא לתפיסה שלנו. בחוויות המודעות שלנו, אנו פוגשים את העצמי שלנו באופן הדומה לאופן שבו אנו תופסים אובייקטים חיצוניים בעולם.
# סינתזה מעבר לניסיון ישיר: למרות היותם חיוניים ליצירת חוויות משמעותיות, תהליכי הסינתזה הממזגים את התפיסות והמצבים הנפשיים שלנו פועלים מתחת לפני השטח של המודעות. פעולות הסינתזה הללו הן פעולות הרקע בלתי נראות, אך הכרחיות להבנתנו את העולם.
# תפקיד הקטגוריות: קאנט הציג את מושג הקטגוריות כמבנים מנטליים בסיסיים המאפשרים את הסינתזה של העצמי והאובייקטים החיצוניים כאחד בתוך הניסיון המודע שלנו. קטגוריות אלו פועלות כמסגרת הבסיסית שעליה בונים התהליכים הקוגניטיביים שלנו הבנה קוהרנטית של המציאות.

המונח עובד מאוחר יותר בפסיכולוגיה על ידי יוהאן פרידריך הרבארט.

== הסבר אינטואיטיבי ==
בבסיסה, האפרצפציה טרנסצנדנטלית היא דרכו של קאנט להסביר כיצד אנו, כבני אדם, משיגים הבנה קוהרנטית ומאוחדת של העולם. קאנט הבחין כי החוויות היומיומיות שלנו מורכבות ממספר רב של תפיסות חושיות, מחשבות ורגשות. עם זאת, חוויות אלו אינן קיימות בבידוד; הן יוצרות נרטיב מתמשך המאפשר לנו לנווט במורכבות החיים.

האפרצפציה הטרנסצנדנטלית היא התהליך הנפשי שמביא סדר לאי־הסדר הזה. זהו המנגנון הקוגניטיבי שמאחד את החוויות שלנו, ומאפשר לתפוס את העולם כמכלול מחובר ולא כאוסף מנותק של תחושות. ניתן לומר כי זה הדבק שמחזיק את התודעה יחד.

==הערות שוליים==

קטגוריה:פילוסופיה
אולפנת מעלה לבונה

אולפנת מעלה לבונה היא אולפנה לבנות המבוססת על רוח תורת החסידות ותורתו של הרב יצחק גינזבורג. האולפנה שוכנת ביישוב מעלה לבונה שבחבל בנימין.

==היסטוריה ומאפיינים==

האולפנה נוסדה בשנת 1996 על ידי הרב גדי בן זמרה ואשתו נורית, תושבי היישוב מעלה לבונה.

האולפנה מתאפיינת בצורת הלימוד ברוח היהודית בלימוד המדע, חינוך ויצירה. שיטה זה נעשית בהתאם להשקפתו של הראי"ה קוק ובהתאם לרוח תורת החסידות. זהו שילוב ייחודי בציונות הדתית.

בתורת החסידות ניתן דגש על חסידות ברסלב וחב"ד ובפרט תורת הנפש של הרב יצחק גינזבורג.

באולפנה תוכנית הלימודים המכשירה את הבנות לבחינות הבגרות העיוניות בכל המקצועות. המגמות הנלמדות הן: ביולוגיה- 5 יח"ל, ארץ ישראל - 5 יח"ל, תקשורת - 5 יח"ל, תיאטרון- 5 יח"ל, חקלאות- 5 יח"ל, היסטוריה מורחב - 5 יח"ל, חסידות- 4 יח"ל ומוט"ב - 3 יח"ל.

באולפנה ישנן תוכניות לימוד נוספות בדמות קורס מבוא לפסיכולוגיה בשיתוף עם אוניברסיטת אריאל. דבר נוסף הקיים באולפנה הוא 'בית מדרש' המונחה ומודרך על ידי הרב ישראל אריאל.

באולפנה מתקיימות התוועדויות מדי חודש וכן באירועים מיוחדים. הרב יצחק גינזבורג, שמשמש כנשיא האולפנא, העביר מספר פעמים התוועדות ושיעורים. כמו כן מועברים שיעורים רבים בתורת הנפש ובפסיכולוגיה יהודית.

כחלק מהייחודיות של האולפנה מרבית בוגרות האולפנה מנהלות אורח חיים חסידי וחלק ניכר מהן מתחתנות בגיל צעיר - במקרים רבים עם תלמידים מישיבות חסידיות בציונות הדתית ועם בחורים הקשורים לאידאולוגיה של הרב יצחק גינזבורג, שהוא מורה דרכה של האולפנה.

באולפנה לומדות כ-200 תלמידות.

==הישגים==
* ציוני בגרות גבוהים בתקשורת עיוני ובהיסטוריה מורחב- תשע"ב.
* תקשורת - מספר סרטים עלו לגמר ואף זכו בפרסים בפסטיבל סרטי הגמר של בתי הספר העי"ס- תשע"א-תשע"ב.
* לימודי ארץ ישראל וארכאולוגיה- המגמה קיבלה ב-2011 את פרס רחבעם זאבי בנושא הוראת ארץ ישראל וארכאולוגיה (פרס גנדי).
* אמנות - השתתפות נציגה בתערוכת בוגרי החמ"ד – ה'תשע"ב.
* בשנת תשע"ה זכתה האולפנה בחידון התנ"ך לאולפנות.

==קישורים חיצוניים==
* 

* [https://web.archive.org/web/20160807052338/http://levona.org.il/webpronew/project/project.asp?id=53328&modul=40&codeclient=2235&codesubweb=0 האולפנה באתרי התקשורת]
* [https://www.facebook.com/levona.org.il/videos/vb.204810903058834/345767632296493/?type=2&theater סרטון תדמית על האולפנה]

== הערות שוליים ==

מעלה
קטגוריה:מועצה אזורית מטה בנימין: חינוך
קטגוריה:גוש שילה
קטגוריה:מעלה לבונה
קטגוריה:יצחק גינזבורג
הקורפוס ההררי ה-22 (ורמאכט)

הקורפוס ההררי ה-22 (בגרמנית: XXII. Gebirgs-Armeekorps) היה קורפוס הררי של הורמאכט במהלך מלחמת העולם השנייה.

==היסטוריה==
הקורפוס הוקם ב-12 באוגוסט 1943 ביוון, בשם "הקורפוס ההררי ה-22", והועמד תחת פיקוד הוברט לאנץ.

הקורפוס פעל ברחבי יוון, ולאחר מכן ברחבי יוגוסלביה נגד הפרטיזנים, כחלק מארמיית הפאנצר השנייה במסגרת קבוצת ארמיות F. באביב של שנת 1945, בעת נסיגתם של כוחות הורמאכט מהבלקן, נסוג הקורפוס להונגריה, ולאחר מכן לאוסטריה, שם לחם עד סוף המלחמה.

==סדר הכוחות==
===15 באוגוסט 1944===
ב-15 באוגוסט 1944 כלל הקורפוס את היחידות הבאות:
* דיוויזיית היגר ה-104

===1 במרץ 1945===
ב-1 במרץ 1945 כלל הקורפוס את היחידות הבאות:
* דיוויזיית הפולק-הררית ה-1
* דיוויזיית היגר ה-118

==קישורים חיצוניים==
* [http://www.lexikon-der-wehrmacht.de/Gliederungen/KorpsGeb/XXIIGebKorps-R.htm הקורפוס ההררי ה-22] באתר lexikon-der-wehrmacht בגרמנית

קטגוריה:זירת מזרח אירופה במלחמת העולם השנייה 
22
יואן קמרון

דונלד יואן קמרון (באנגלית: Donald Ewen Cameron; 24 בדצמבר 1901 – 8 בספטמבר 1967) היה פסיכיאטר אמריקאי-קנדי יליד סקוטלנד. נשיא האגודה הפסיכיאטרית האמריקאית, נשיא האגודה הפסיכיאטרית הקנדית ונשיא האגודה הפסיכיאטרית העולמית . 

על אף המוניטין המקצועי הגבוה שלו, היה קמרון מושא לביקורת חריפה על ניסויים שערך בבני אדם ללא הסכמה מספקת מדעת, בטיפול בהלם חשמלי אינטנסיבי מאוד, תרופות ניסיוניות וסמים פסיכואקטיביים קשים כולל LSD שנועדו "לבטל את הדפוסים הפתולוגיים" ובנייה מחדש של תודעת המטופלים. חלק מעבודה זו התרחשה במימון ה-CIA כדי להשיג הגנה על חיילים אמריקנים מפני שטיפת מוח סובייטית ושלא באופן רשמי להשיג שיטה מדעית לחקירת חשודים ולחילוץ מידע מנחקרים אלו, כחלק ממה שכונה "פרויקט MKUltra".

==ביוגרפיה==
===ראשית הקריירה===
דונלד יואן קמרון נולד בבריג אלן שבסקוטלנד, בנו הבכור של כומר בכנסייה הפרסביטריאנית. קיבל תואר M.B., Ch.B. בפסיכולוגיה רפואית באוניברסיטת גלאזגו בשנת 1924, ותואר D.P.M. מאוניברסיטת לונדון בשנה שאחריה. בשנת 1936 קיבל תואר דוקטור לרפואה בהצטיינות מאוניברסיטת גלאזגו.

את התמחותו המעשית בפסיכיאטריה החל קמרון בבית החולים המלכותי לבריאות הנפש גרטנוול בגלאזגו בשנת 1925, בהמשך הוצג בפני הפסיכיאטר הסקוטי דייוויד הנדרסון שהיה תלמידו של הפסיכיאטר השווייצרי-אמריקאי אדולף מאייר . בעקבות התמחותו אצל הנדרסון נשלח להתמחות אצל מאייר בארצות הברית במרפאת פיפס שבבית החולים ג'ונס הופקינס בבולטימור, מרילנד. תקופת ההתמחות שלו בארצות הברית בין השנים 1926–1928 מומנה באמצעות מלגת מחקר שהעניק לו הנדרסון.

ב-1928 עזב קמרון את בולטימור לטובת בורגהלזלי , בית החולים הפסיכיאטרי של אוניברסיטת ציריך בשווייץ, שם למד אצל הנס וו. מאייר, ממשיך דרכו של הפסיכיאטר השווייצרי המשפיע אויגן בלוילר.

בשנת 1933 נישא קמרון לז'אן רנקין שאותה הכיר בעת שהיו סטודנטים באוניברסיטת גלאזגו. היא הייתה קודם לכן הקפטן נבחרת הוקי שדה הסקוטית, שחקנית טניס תחרותי, ובהמשך מרצה למתמטיקה באוניברסיטת גלאזגו. נולדו להם ארבעה ילדים, שלושה בנים ובת אחת.

ב-1936, עקר למסצ'וסטס כדי לכהן כמנהל חטיבת המחקר בבית החולים הממשלתי ווסטר . בשנה זו פרסם את ספרו הראשון, "Objective and Experimental Psychiatry" אשר הציג את אמונתו כי הפסיכיאטריה צריכה לגשת ללימוד ההתנהגות האנושית בצורה מוקפדת ומדעית המבוססת על הביולוגיה. תאוריות ההתנהגות שלו הדגישו את האחדות של האורגניזם עם הסביבה. קמרון האמין בלב שלם בפסיכיאטריה קלינית שתהיה בנויה על שיטה מדעית קפדנית.

===מלחמת העולם השנייה ומשפטי נירנברג===

===אחרי מלחמת העולם השנייה===

===פרויקט MKUltra===

==לקריאה נוספת==
* נעמי קליין, דוקטרינת ההלם: עליית הקפיטליזם של האסון, לעברית: דבי אילון. תל אביב: אנדלוס, 2009. פרק 1 "מעבדת העינויים" (עמ' 37–63).

==קישורים חיצוניים==

[https://youtu.be/990k-5Jm5aA תוכנית תיעודית מאת העיתונאית הקנדית], אדריאן קלרקסון

קטגוריה:בוגרי אוניברסיטת גלאזגו
קטגוריה:פסיכיאטרים אמריקאים
קטגוריה:קנדים
קטגוריה:אמריקאים שנולדו ב-1901
קטגוריה:אמריקאים שנפטרו ב-1967
גביני

גביני הוא שמו של כהן ידוע שהיה אחד מחמישה עשר הממונים שהיו בבית המקדש, והיה אחראי הכריזה בבית המקדש לקרוא לכהנים ללויים ולישראלים לעבודות בית המקדש.

מסופר על גביני שקיבל מתנות רבות מידי אגריפס השני. בקהלת רבה מסופר כי ביום שמת גביני נולד בלשאצר. על פי המובא במדרש שם אביו של גביני הוא חרסון.

==התפקיד==
המשנה במסכת שקלים מתארת את חמישה עשר בעלי התפקידים החשובים בבית המקדש וגביני נכלל ברשימה בתפקיד הכרוז:

במסכת תמיד נמסר שקולו של גביני הכרוז נשמע עד למרחק גדול מירושלים עד יריחו מרחק של 30 ק"מ : וכי הדבר היה בגדר נס.

מדי בוקר לפני עלות השחר היה מתייצב גביני על יד בית המוקד שם הכהנים היו ישנים ומכריז מידי בוקר. וזהו קריאת הגבר שהמשנה במסכת תמיד מדברת עליו:.

==הערות שוליים==

קטגוריה:חמישה עשר ממונים בבית המקדש
קטגוריה:אישים בתלמוד
דראז'ן בגאריץ'

דראז'ן בגאריץ (בקרואטית: Dražen Bagarić; נולד ב-12 בנובמבר 1992) הוא כדורגלן קרואטי המשחק בהונקה בעמדת החלוץ.

==קריירה==
בגאריץ' התחיל את הקריירה שלו בקבוצת הילדים של דינארה קנין ובגיל 17 הצטרף למחלקת הנוער של רייקה. אחרי שעבר את גיל הנוער, חזר לדינארה מהליגה השלישית. בדינארה הבקיע 7 שערים ב-16 משחקים ובינואר הצטרף לר.נ.ק. ספליט מליגת העל הקרואטית. ב-21 במרץ 2012 ערך את הופעת הבכורה שלו בספליט במשחק הליגה נגד קארלובץ.

בקיץ הושאל לדוגפוליה לאחר שלא מצא את מקומו בספליט. בינואר חזר לספליט והצליח להשתלב בהרכב הקבוצה. לאחר שאת עונת התחיל בספליט, ב-28 ביולי 2016 חתם במ.ס. אשדוד. ב-29 בינואר 2017 שוחרר מהקבוצה. בפברואר 2017 חתם בשחטיור סליהורסק הבלארוסית.

בינואר 2018 חתם בשירוקי ברייג.

ב-10 באוגוסט 2020, בגאריץ' חתם באולימפיה ליובליאנה מליגת העל הסלובנית.

ב-17 בינואר 2021, בגאריץ' חתם בהרמנשטאדט מליגת העל הרומנית.

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני ספליט
קטגוריה:כדורגלני מועדון ספורט אשדוד
קטגוריה:כדורגלני שחטיור סליהורסק
קטגוריה:כדורגלני שירוקי ברייג
קטגוריה:כדורגלני אולימפיה ליובליאנה
קטגוריה:כדורגלני הרמנשטאדט
קטגוריה:כדורגלני סרייבו
קטגוריה:כדורגלני קולובארה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בבלארוס
קטגוריה:ספורטאים קרואטים בבוסניה והרצגובינה
קטגוריה:ספורטאים קרואטים בסלובניה
קטגוריה:ספורטאים קרואטים ברומניה
קטגוריה:ספורטאים זרים בפינלנד
קטגוריה:ספורטאים זרים בסרביה
קטגוריה:קרואטים שנולדו ב-1992
הדיוויזיה ה-33 (ורמאכט)

הדיוויזיה ה-33 (בגרמנית: 33. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
הדיוויזיה הוקמה ב-1 באפריל 1936 בדרמשטאדט, כחלק מהרחבת ה ל-36 דיוויזיות, והועמדה תחת פיקוד אויגן פון שוברט, שהוחלף ב-4 בפברואר 1938 על ידי הרמן פון שפק. במהלך המערכה בפולין הייתה הדיוויזיה בחזית המערבית כחלק מהקורפוס ה-9 במסגרת הארמייה הראשונה. ב-29 באפריל 1940 מונה רודולף זינצניך למפקד הדיוויזיה, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס הממונע ה-16 במסגרת הארמייה השישית. ב-5 באוקטובר 1940 מונה פרידריך קיהן למפקד הדיוויזיה, וב-11 בנובמבר 1940 פורקה הדיוויזיה והפכה להיות דיוויזיית הפאנצר ה-15.

==מפקדים==
{| class="wikitable"
|-
! שם !! כהונה
|-
| גנרל חיל הרגלים אויגן פון שוברט || 1 באפריל 1936 – 4 בפברואר 1938
|-
| גנרל-לויטננט הרמן פון שפק || 4 בפברואר 1938 – 29 באפריל 1940
|-
| גנרל-לויטננט רודולף זינצניך || 29 באפריל 1940 – 5 באוקטובר 1940
|-
| גנרל-מיור פרידריך קיהן || 5 באוקטובר 1940 – 11 בנובמבר 1940
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/33ID-R.htm הדיוויזיה ה-33] באתר lexikon-der-wehrmacht 
* [http://www.axishistory.com/about-ahf/150-germany-heer/heer-divisionen/3323-33-infanterie-division הדיוויזיה ה-33] באתר Axis History 

33
אריזת ואקום

נקניק [[סלמי ארוז באריזת ואקום]]
אריזת ואקום היא שיטת אריזה הכוללת שאיבת אוויר מהאריזה ואטימתה לאחר מכן. תחילה מוצבים הפריטים במכל פלסטיק מוצק או גמיש, לאחר מכן נשאב האוויר מהמכל ולבסוף הוא נאטם לכדי אריזה. מטרותיה העיקריות של אריזת הוואקום הן להיפטר מהחמצן בתוך האריזה על מנת להאריך חיי מדף של מזון; ובשימוש במיכל גמיש כמו שקיות פלסטיק, להקטין את נפח האריזה כדי לחסוך במקום. שאיבת האוויר מהמכל יוצרת בתוכו ואקום, ומכאן שמה של השיטה.

אריזת ואקום מפחיתה את כמות החמצן, מגבילה את התפתחותם של חיידקים אווירניים ופטריות, ומונעת התאדות של רכיבים נדיפים. שימוש נפוץ לאריזת ואקום הוא אחסון לתקופות זמן ארוכות של מזון יבש כמו דגנים, אגוזים, בשר משומר, דג מעושן, גבינות וצ'יפס. ניתן אף לאחסן מזון טרי לתקופות זמן קצרות יותר, כמו ירקות, בשר טרי ומזון נוזלי.

אריזת ואקום מקטינה באופן ניכר את נפחם של פריטים שאינם פריטי מזון. לדוגמה, ניתן לאחסן פריטי לבוש וכלי מיטה בשקיות פלסטיק ולשאוב מתוכן את האוויר באמצעות שואב אבק או מכונת אריזת ואקום ייעודית. שיטה זו לעיתים משמשת לדחיסת אשפה ביתית במקומות בהן נגבה תשלום עבור כל שקית זבל מלאה שמפונה.

ניתן להשיג מוצרי אריזת ואקום לשימוש ביתי, העושים שימוש בין היתר בשקיות פלסטיק, פחיות, בקבוקים וצנצנות שימורים.

במקרים בהם מזון רגיש, לדוגמה צ'יפס, עלול להימעך בגלל תהליך הכיווץ שנוצר באריזת ואקום, קיים פתרון חלופי שעיקרו החלפת הגז בתוך האריזה בגז אחר שאינו מכיל חמצן. במקום להוציא את האוויר מהאריזה ולאטמה, האוויר מוחלף בחנקן ורק לאחר מכן נאטמת האריזה. מכיוון שהחמצן מפונה בתהליך זה, יתרון השימור באריזת ואקום נשאר.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אריזה
קטגוריה:שימור מזון
אהרנפריד בגה

גנרל אהרנפריד בגה (בגרמנית: Ehrenfried Boege; 11 בנובמבר 1889 – 31 בדצמבר 1965) היה מפקד בכיר בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
בגה נולד ב-11 בנובמבר 1889 באוסטרובו, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרגלים ה-62 (שלזיה העילית ה-3), עמו לחם במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף בגה לרייכסווהר, ומילא בו תפקידי פיקוד ומטה. ב-1 באוגוסט 1934 הועלה בגה לדרגת מיור, וב-6 באוקטובר 1936 הוא מונה למפקד הגדוד ה-3 ברגימנט הרגלים ה-84. ב-1 במרץ 1937 הועלה בגה לדרגת אוברסט לוטננט, ובנובמבר 1938 מונה למדריך באקדמיה הצבאית בפוטסדאם.

===מלחמת העולם השנייה===
עם פרוץ המלחמה היה בגה במטה של היטלר, וב-1 בדצמבר 1939 מונה למפקד רגימנט הרגלים ה-161, וב-1 בפברואר 1940 הועלה לדרגת אוברסט. במהלך המערכה על צרפת פיקד בגה על הרגימנט כחלק מהדיוויזיה ה-81 במסגרת הקורפוס ה-18, וב-13 ביולי 1940 מונה למפקד רגימנט הרגלים ה-7. במהלך מבצע ברברוסה והקרב על מוסקבה לחם בגה עם הרגימנט שבפיקודו כחלק מהדיוויזיה ה-28 במסגרת הקורפוס ה-8, וב-22 בדצמבר 1941 קיבל על פעולותיו את עיטור צלב האבירים של צלב הברזל. ב-13 בפברואר 1942 מונה בגה למפקד הדיוויזיה ה-197, שהייתה חלק מהקורפוס ה-7 במסגרת ארמיית הפאנצר הרביעית, וב-1 באפריל 1942 הועלה לדרגת גנרל מיור. במאי 1942 הועברה הדיוויזיה להקורפוס ה-9 במסגרת ארמיית הפאנצר השלישית, ולאחר מכן פעלה הדיוויזיה כחלק מקורפוסים שונים במסגרת הארמיות שהשתייכו לקבוצת ארמיות מרכז. ב-1 בינואר 1943 הועלה בגה לדרגת גנרל לוטננט, וב-13 בינואר 1943 הוענק לו עיטור הצלב הגרמני בזהב.

בנובמבר 1943 נשלח בגה לקורס פיקוד ומטה, וב-1 בפברואר 1944 מונה למפקד קורפוס הפאנצר ה-41, שהיה חלק מהארמייה התשיעית במסגרת קבוצת ארמיות מרכז. ב-25 במרץ 1944 מונה בגה למפקד הקורפוס ה-43, שהיה חלק מהארמייה ה-16 במסגרת קבוצת ארמיות צפון, וב-1 ביוני 1944 הועלה לדרגת גנרל חיל הרגלים.

ב-2 בספטמבר 1944 מונה בגה למפקד הארמייה ה-18, שהייתה חלק מקבוצת ארמיות צפון, ולאחר מכן חלק מקבוצת ארמיות קורלנד. ב-21 בספטמבר 1944 הוענק לבגה תוספת עלי אלון לעיטור צלב האבירים של צלב הברזל, ובסוף המלחמה נכנע בראש כוחותיו והלך לשבי הרוסי.

===לאחר המלחמה===
בגה שוחרר מהשבי באוקטובר 1955. לאחר שחרורו התגורר בגה בהילדסהיים, וב-31 בדצמבר 1965 מת, והוא בן 76 שנים.

== קישורים חיצוניים ==

* [http://www.lexikon-der-wehrmacht.de/Personenregister/B/BoegeE.htm אהרנפריד בגה] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:מעוטרי צלב האבירים עם עלי אלון
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1965
בוריסוב ארנה

בוריסוב ארנה (בבלארוסית: Барысаў-Арэна) הוא אצטדיון כדורגל בעיר בוריסוב שבבלארוס, המשמש את באטה בוריסוב ואת נבחרת בלארוס. האצטדיון מכיל 13,126 מקומות.

אבן היסוד לאצטדיון הונחה בשנת 2011 ונמשכה כ-3 שנים. המשחק הרשמי הראשון באצטדיון נערך ב-3 במאי 2014 במסגרת גמר הגביע הבלארוסי בין נמאן הורדונה ושחטיור סליהורסק. שבוע לאחר מכן ערכה באטה בוריסוב את משחקה הראשון באצטדיון בו ניצחה 3–0 את סלוטסק.

==קישורים חיצוניים==

* 

קטגוריה:קצרמר כדורגל
קטגוריה:אצטדיוני כדורגל בבלארוס
ארנה
קטגוריה:בוריסוב: ספורט
עונת 1960/1961 בגביע אירופה לאלופות בכדורסל

עונת 1960/1961 בגביע אירופה לאלופות בכדורסל הייתה העונה הרביעית של התחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-29 בנובמבר 1960 ותחרות הסתיימה ב-22 ביולי 1961. בתחרות השתתפו 24 קבוצות. התחרות הסתיימה בניצחון של צסק"א מוסקבה, בפעם בראשונה בתולדות המועדון.

==מהלך התחרות==
בשלב המוקדם נקבעו 9 עולות לשלב שמינית הגמר בנוסף ל-5 קבוצות שהעפילו ישירות לשמינית הגמר. מנצחת התחרות בעונה הקודמת סק"א ריגה העפילה ישירות לרבע הגמר.

==ישראל בתחרות==
הפועל תל אביב העפילה ישירות לשמינית הגמר בה ניצחה את גלאטסראיי, ברבע הגמר היא הודחה על ידי סק"א ריגה.

==קישורים חיצוניים==
* [https://web.archive.org/web/20170321082832/http://sathanasias.bravepages.com/b-res/b-1961-results.html#FIBA%20Champions'%20Cup פירוט התוצאות]
* [http://www.linguasport.com/baloncesto/internacional/clubes/c1/C1_61.htm תיאור מפורט של משחקי הגמר]

קטגוריה:תחרויות כדורסל ב-1960
קטגוריה:תחרויות כדורסל ב-1961
קטגוריה:עונות בגביע אירופה לאלופות בכדורסל
זווית ביסטטית

הזווית הביסטטית היא הזווית β בין שני הקווים באיור כלומר Tx-מטרה ו Rx-מטרה.
זווית ביסטטית (באנגלית: Bistatic angle) היא זווית כלשהי בנקודה בה יש מטרה, והתוחמת זווית β בין משדר (Tx), מטרה (Target), ומקלט (Rx), במערכת מכ"ם ביסטטי. 

כאשר β שווה בדיוק לאפס. המכ"ם נקרא מכ"ם מונוסטטי, כאשר היא קרובה לאפס, מכ"ם פסאודו-מונוסטטי, וכאשר היא קרובה ל-180 מעלות המכ"ם הוא מכ"ם פיזור קדמי. 

עבור ערכי β אחרים, המכ"ם מכונה בפשטות מכ"ם ביסטטי. הזווית הביסטטית β היא גורם חשוב בקביעת שטח חתך המכ"ם או RCS (ראשי תיבות של: Radar Cross Section) של המטרה.

== הערות שוליים ==

קטגוריה:מכ"ם
ג'ואן ואן ארק

ג'ואן ואן ארק (באנגלית: Joan Van Ark; נולדה ב-16 ביוני 1943) היא שחקנית אמריקאית.

==ביוגרפיה==
ואן ארק נולדה בניו יורק. בגיל 15, כשלמדה עיתונאות בתיכון, היא ראיינה את השחקנית ג'ולי האריס, שהמליצה לה ללכת ללמוד בבית הספר למשחק של אוניברסיטת ייל.

היא שיחקה בתחילה בתפקידים קטנים בסדרות "סטיב אוסטין, האיש השווה מיליונים", "בוננזה" ו"הוואי חמש-אפס". נודעה בזכות תפקידה כ"ואלין יואינג" בסדרת הדרמה "דאלאס". לקראת סוף שנות השביעים דיבבה את ספיידרוומן בסדרת הנפשה בעלת אותו שם. בשנות השמונים שימשה כמנחה אורחת בתחרויות מיס ארצות הברית ומיס תבל. לאחר ירידת הסדרה דאלאס היא שיחקה, בין היתר, בסדרות "מגע של מלאכים" ו"הנסיך המדליק מבל אייר", ובשנת 1990 הופיעה לצדה של פטי דיוק בסרט הטלוויזיה "זכרי תמיד שאני אוהב אותך", ששודר בבכורה ב-23 בדצמבר ברשת CBS.

==חיים אישיים==
לואן ארק בת בשם ונסה אשר גם היא שחקנית.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מדבבות אמריקאיות
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
אולפנת רעיה

אולפנת רעיה היא אולפנה לבנות ע"ש רעיה מלמד שנוסדה בשנת תשנ"ג (1992–1993) ביישוב בית אל והעומד בראשותה הוא הרב חיים סולטן.

==היסטוריה==
בשנת תשנ"ג יזמה והקימה מלכה פרוכט מהישוב בית אל את הקמת האולפנה. אביה הרוחני של האולפנה הוא הרב זלמן מלמד ראש ישיבת בית אל ורב היישוב. בראש האולפנה עומד, הרב חיים סולטן. 

האולפנה קרויה על שמה של רעיה מלמד, אמו של הרב זלמן ברוך מלמד.

במקצועות החול מגמות הלימוד הקיימות באולפנה הן: ביולוגיה, לימודי ארץ ישראל, ספרות, עיצוב גרפי, כימיה ופסיכולוגיה.

האולפנה זכתה פעמיים בפרס מטעם משרד החינוך על חינוך ערכי ועל הישגים לימודיים גבוהים.

באולפנה ישנם מגורים חובה בפנימייה במתכונת פנימייה חלקית, שבה הבנות ישנות בפנימייה וחוזרות לביתן בימי שלישי וחמישי, לבנות המתגוררות רחוק יש אופציה לפנימייה מלאה שכוללת שינה מראשון עד חמישי בפנימייה.

באולפנה זו לומדות כיום (שנת תשפ"א) 372 תלמידות.

== קישורים חיצוניים ==
* 

== הערות שוליים ==

רעיה
קטגוריה:בית אל
קטגוריה:ישיבת בית אל
Streaming Text Oriented Messaging Protocol

Simple (or Streaming) Text Oriented Message Protocol (STOMP), ידוע בעבר בשם TTMP, הוא פרוטוקול מבוסס טקסט פשוט, מיועד לעבוד עם ההודעה מוכוונת תווכה (באנגלית: message-oriented middleware - MOM). זה מספק יכולת פעולה הדדית של פורמט פרוטוקול מקשר (wire format), שמאפשר ללקוחות STOMP לדבר עם כל מתווך הודעות שתומך בפרוטוקול. לפיכך הפרוטוקול הוא בלתי תלוי שפה, כלומר גורם תיווך (Message broker) שפותח עבור שפה תכנות או פלטפורמה אחת יכול לקבל תקשורת מתוכנת הלקוח שפותחה בשפה אחרת.

== סקירה ==
בהרחבה, הפרוטוקול דומה ל-HTTP, ועובד על TCP באמצעות הפקודות הבאות:
* CONNECT
* SEND
* SUBSCRIBE
* UNSUBSCRIBE
* BEGIN
* COMMIT
* ABORT
* ACK
* NACK
* DISCONNECT
התקשורת בין הלקוח לבין השרת הוא באמצעות "frame" שמורכב ממספר שורות. השורה הראשונה מכילה את הפקודה, ולאחריה כותרות (headers) בתבנית <key>:<value> (כותרת אחת בכל שורה), ולאחריה שורה ריקה ואז גוף-תוכן, שמסתיים בתו null. התקשורת בין השרת והלקוח היא דרך פריים MESSAGE, RECEIPT או ERROR עם פורמט (תבנית) דומה של כותרות (headers), וגוף-תוכן.

== פופולריות ==
בגלל ש-STOMP הוא בלתי-תלוי שפה וקל למימוש, הוא נעשה פופולרי למפתחי ומתכנני תוכנה.

מעבר לכך, STOMP הוא מבוסס טקסט פשוט, ולא מבוסס פרוטוקולים בינאריים אחרים הנמצאים בשימוש על ידי מתווכי תוכנה אחרים, ומשום כך, קשת רחבה של טכנולוגיות לקוח עובדות איתו כמו Ruby, Python, Perl וכדומה.

STOMP הוא קל למימוש אך תומך במגוון רחב של מאפייני ליבה של הודעות, כמו אימות אבטחה (authentication), מודלי הודעות (point to point, publish and subscribe), אישורי הודעה, טרנזקציות, כותרות (headers), מאפייני הודעה וכו'.

== מימושים ==
אלה הם מספר מוצרי MOM התומכים ב-STOMP:
* Apache ActiveMQ, הידוע גם [http://activemq.apache.org/ Fuse Message Broker]
* [https://web.archive.org/web/20160731005300/http://activemq.apache.org/apollo/ Apache Apollo]
* HornetQ
* [https://metacpan.org/module/Net::STOMP::Client Net::STOMP::Client] (,ufb, קוד פתוח של תוכנת לקוח המיושם ב-Perl)
* [https://github.com/mfp/ocamlmq/ ocamlmq] (מתווך הודעות קל, נכתב ב OCaml)
* Open Message Queue (OpenMQ)
* [https://metacpan.org/module/POE::Component::MessageQueue POE::Component::MessageQueue] (יישום שרת ב-Perl)
* RabbitMQ (מתווך הודעות, המכיל [http://www.rabbitmq.com/stomp.html תמיכה ב-STOMP]) 
* [https://web.archive.org/web/20160816014329/http://stompserver.rubyforge.org/ שרת Ruby], הידוע גם בשם stompserver
* [https://github.com/igb/Erlang-STOMP-Client stomp.erl] (קוד פתוח של תוכנת לקוח במימוש שפת Erlang)
* syslog-ng דרך [http://www.balabit.com/sites/default/files/documents/syslog-ng-ose-3.5-guides/en/syslog-ng-ose-v3.5-guide-admin/html/configuring-destinations-stomp.html תוסף STOMP destination]
* [https://github.com/jasonrbriggs/stomp.py Stomp.py] (קוד פתוח לתוכנת לקוח במימוש שפת Python)
* [https://github.com/siemens/tstomp tStomp] (קוד פתוח לתוכנת לקוח במימוש שפת Tcl)
- [http://stomp.github.io/implementations.html רשימה של יישומים] מתעדכנת גם באתר האינטרנט של STOMP

== קישורים חיצוניים ==
* 
* [http://stomp.github.com אתר STOMP]

קטגוריה:פרוטוקולי אינטרנט
אולפנת השומרון

אולפנת השומרון אורט אלקנה היא אולפנה לבנות שנוסדה בשנת תשמ"ג (1982–1983) ביישוב אלקנה.

==היסטוריה==
אולפנת בני עקיבא השומרון אלקנה היא אולפנה לבנות שנוסדה בשנת תשמ"ג, ביישוב אלקנה, מתוך מגמה להעניק לבנות אלקנה והסביבה חינוך ברוח דתית לאומית ציונית.

הרב אריה מילס עמד בראש האולפנה משנת תשנ"ד עד פרישתו ב-2021. בשנים ה'תש"ן–ה'תשנ"ג, עמד בראשה אלי ששר ולפניו הרב הלל שחור.

מגמות הלימוד באולפנה הם: לימודי ארץ ישראל, עיצוב גרפי, ביולוגיה, כימיה ומדעי החברה (פסיכולוגיה וסוציולוגיה).

באולפנה מתקיימות תוכניות עבור תלמידות מחוננות ומצטיינות, כגון תוכנית אמירים ואקדמיה בתיכון. בנוסף התלמידות מכוונות להשתתף בתוכניות חיצוניות כגון אלפא, אודיסאה ועוד. 

האולפנה מתאפיינת בפעילות חברתית ענפה.

==קישורים חיצוניים==

* [https://web.archive.org/web/20151217093037/http://www.yba.org.il/אולפנת-בני-עקיבא--השומרון--אלקנה אודות האולפנה באתר ישיבות ואולפנות בני עקיבא]
* [https://www.youtube.com/watch?time_continue=77&v=5UK9iMVXzPg סרטון תדמית על האולפנה]
* [http://stender.co.il/view.php?id=128 אודות האולפנה באתר סטנדר]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
השומרון
קטגוריה:אלקנה
קטגוריה:מוסדות חינוך לנשים
ולטר הרצר

ולטר הרצר (בגרמנית: Walter Harzer, 29 בספטמבר 1912 – 29 במאי 1982) היה קצין בוואפן אס אס בדרגת אוברפיהרר אשר פיקד בין היתר על דיוויזיית האס אס ה-9 במהלך מבצע מרקט גארדן.

== ביוגרפיה ==
===קריירה מוקדמת===
ולטר הרצר נולד ב-29 בספטמבר 1912 בשטוטגרט-פויירבאך. בשנת 1931 הצטרף הרצר לאס אס, ובמרץ 1934 הצטרף לאס דה, ומאוחר יותר הצטרף לדיוויזיית אס אס "דאס רייך".

=== מלחמת העולם השנייה ===
הרצר לחם עם דיוויזיית אס אס "דאס רייך" במהלך הפלישה לפולין ובמהלך המערכה על צרפת, וביוני 1941 מונה למפקד גדוד בדיוויזיה, ופיקד עליו במהלך מבצע ברברוסה. בשנת 1942 מונה הרצר לקצין מטה בקורפוס הפאנצר ה-57, ולאחר מכן מונה לקצין מטה בדיוויזיית האס אס ה-10.

באפריל 1943 מונה הרצר לקצין מטה בדיוויזיית האס אס ה-9, ולחם עימה בהתקפה על טרנופול, ולאחר מכן הועבר עם הדיוויזיה לצרפת, שם השתתפה הדיוויזיה בקרב על קן. ב-19 באוגוסט 1944 קיבל הרצר על פעולותיו את עיטור הצלב הגרמני בזהב, וב-29 באוגוסט מונה למפקד דיוויזיית האס אס ה-9. בתחילת ספטמבר הועברה הדיוויזיה להולנד לצורך מנוחה ושיקום, אך נאלצה להילחם בקרב על ארנהם, כחלק ממבצע מרקט גארדן, ועל כך קיבל ב-21 בספטמבר 1944 את עיטור צלב האבירים של צלב הברזל.

ב-10 באוקטובר 1944 מונה הרצר לראש מטה הקורפוס ההררי אס אס ה-5, ובסוף נובמבר 1944 מונה למפקד דיוויזיית האס אס ה-4, ופיקד עליה עד סוף המלחמה, וב-8 במאי 1945 נכנע בראש כוחותיו לצבא האמריקני.

=== אחרי מלחמת העולם השנייה ===
לאחר שחרורו התגורר הרצר בעיר שטוטגרט, והיה חבר באגודת HIAG - ארגון של חברים לשעבר בואפן אס-אס, וערך את ההיסטוריה של קצינים רבים באס אס באופן מגמתי. ב-29 במאי 1982 מת הרצר, והוא בן 70 שנה.

קטגוריה:אנשי אס אס
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:גרמנים שנשבו במלחמת העולם השנייה
קטגוריה:מבצע מרקט גארדן: אישים
קטגוריה:גרמנים שנולדו ב-1912
קטגוריה:גרמנים שנפטרו ב-1982
בנימין זאב יעקבזון

הרב בנימין זאב יעקבזון (א' באייר תרנ"ד, 11 במאי 1894 - כ"ב בסיון תשל"ג, 22 ביוני 1973) היה רבן של קופנהגן וסטוקהולם, מראשי אגודת ישראל בשוודיה ובישראל וממייסדי בית יעקב בארץ ישראל.

== קורות חייו ==
נולד בהמבורג שבגרמניה לרב שלמה יעקבזון, בצעירותו למד אצל הרב שמואל בנימין שפיצר שהיה רבה של המבורג. נהג להגדיר את עצמו כתלמידו של הרב שמשון רפאל הירש והלך על פי דרכו אף על פי שלא הכירו.

נישא לבילא, בתו של הרב יצחק רוזנטל. לפני מלחמת העולם השנייה ברח לדנמרק שם התמנה לרב הקהילה החרדית בקופנהגן. משם ברח יחד עם שאר יהודי דנמרק במבצע הצלת יהודי דנמרק לשוודיה, בהיותו רבה של סטוקהולם הקים סניף של ועד ההצלה בשוודיה ופעל רבות להצלת יהודי אירופה בתקופת השואה. לאחר המלחמה פעל להביא ניצולים רבים ממחנות הריכוז לשוודיה שפתחה את שעריה בפניהם. במסגרת פעילותו הקים יחד עם אשתו בית ספר חרדי לבנות באי לידינגה הסמוך לסטוקהולם, בו למדו למעלה מ-1,000 בנות בתנאי פנימייה.

לאחר שעלה לארץ ישראל היה פעיל במסגרת אגודת ישראל, היה תלמיד וקרוב למנהיגה הראשון הרב יעקב רוזנהיים. כיהן כמזכיר קרן התורה וכגובה הכספים, במסגרת זו נסע רבות לאיסוף כספים עבור מוסדות תורניים בארץ.

היה ממקימי שיכון פאג"י בירושלים וכיהן כרב השכונה שם התגורר עד לפטירתו. על שמו נקרא רחוב יעקבזון בירושלים.

==משפחתו==
*בנו הרב יצחק יעקבזון, שימש כמפקח חינוכי ארצי מטעם החינוך העצמאי. נפטר בשנת ה'תשפ"א.
*בנו הרב משה מנחם יעקבזון היה רבה של באר יעקב עד לפטירתו בשנת תש"ס, מאז ממלא את מקומו בנו הרב אברהם יעקבזון. בן נוסף שלו הוא העיתונאי ומזכיר תנועת ש"ס צבי יעקבזון.
*בנו הרב מרדכי עמרם יעקבזון, משגיח בישיבת תפארת ציון. נפטר בשנת ה'תשע"ה. בניו הרב טוביה ראש ישיבה במודיעין עילית וחתן הרב שאול ברזם חתנו של רבי יעקב ישראל קניבסקי, והרב אליהו אליעזר רבה של מושב תפרח. חתנו הרב משה בויאר מרבני חוג חזון איש. 
*בנו הרב ישראל יעקבזון, כיהן כמשגיח בישיבת פוניבז' לצעירים. בנו הרב מנחם, עומד בראשות ישיבת מאור יצחק.
*בתו מרת מרים בס, נפטרה בשנת ה'תשפ"ב.
*בנו הרב שלמה

== ספריו ==
הרב יעקבזון העלה את זכרונותיו ממסעותיו באירופה ותקופת שוודיה בספר זכרונות שיצא לאור בירושלים בשנת תשי"ג. בנוסף הוציא לאור מספר ספרים.
* דברי בן שלמה - רעיונות לפרשת השבוע, דברי הגות על חינוך והישיבות
* ספר הקדיש - על ענייני הקדיש בהלכה ואגדה
* פירות מפוזרין - מאמרים ורעיונות שהוציא לאור בלידינגה
* אשא דעי למרחוק - פרקי זכרונות

==קישורים חיצוניים==
* 

==הערות שוליים==

קטגוריה:ישראלים ילידי גרמניה
קטגוריה:פעילי אגודת ישראל
קטגוריה:רבנים שוודים
קטגוריה:רבנים דנים
קטגוריה:רבנים ליטאים ישראלים
קטגוריה:ירושלים: רבני שכונות
קטגוריה:יהודים הקבורים בהר המנוחות
קטגוריה:משפחת יעקבסון
קטגוריה:ישראלים שנולדו ב-1894
קטגוריה:ישראלים שנפטרו ב-1973
יאן ויקטור אולסון

יאן ויקטור אולסון (בשוודית: Jan Viktor Olsson; 18 במרץ 1944 – 19 במאי 2023) היה כדורגלן שוודי ששיחק בגאיס, שטוטגרט ואורגריטה בעמדת הקשר. לאולסון 22 היו הופעות במדי נבחרת שוודיה, עמה השתתף במונדיאל 1970. אולסון נבחר ככדורגלן השנה בשוודיה לשנת 1970.

==קריירה==
אולסון עלה לקבוצה הבוגרת של גאיס מליגת העל השוודית בשנת 1965, שם ערך 92 הופעות והבקיע 23 שערים. בשנת 1967 קיבל אולסון את זימון הבכורה לנבחרת שוודיה. בשנת 1969 החל אולסון לשחק כדורגל מקצועני בשטוטגרט. בעונתו הראשונה בשטוטגרט, 1969/70, ערך אולסון 30 הופעות וסיים כשיאן הכיבושים של הקבוצה עם 12 הבקעות, כשהוא משתף פעולה בהתקפה עם מנפרד ויידמן, הורסט האוג וקרל-היינץ הנדשו. שטוטגרט סיימה עונה זו במקום השמיני בבונדסליגה. בתום עונה זו השתתף אולסון עם נבחרת שוודיה במונדיאל 1970, בו פתח בהפסד לנבחרת איטליה ובתיקו מול נבחרת ישראל, אך לא שותף בניצחון על נבחרת אורוגוואי. אולסון הציג במונדיאל יכולת טובה מאוד בקישור, כאשר הוא נחשב למתקל מצוין, וזכה לשבחים על העובדה ששמר היטב את החלוץ האיטלקי לואיג'י ריבה. על אף זאת, שוודיה הודחה ממונדיאל זה בשלב הבתים. בתום שנת 1970, זכה אולסון בתואר כדורגלן השנה בשוודיה, הן בזכות עונתו הטובה בשטוטגרט והן בזכות המונדיאל המוצלח. בעונתו השנייה בשטוטגרט, 1970/71, הבקיע אולסון שמונה שערים, ושטוטגרט סיימה את העונה במקום ה-12. בתום עונת 1970/71, חזר אולסון לגאיס, שם שיחק שלוש עונות נוספות. בשנת 1973 ערך אולסון את הופעתו ה-22 והאחרונה במדי נבחרת שוודיה. בשנת 1975 עבר לאורגריטה השוודית, בה סיים את הקריירה בשנת 1977.

בעונת 1994/95 אימן אולסון את איינטרכט בראונשווייג. אולסון החל את עונת 1995/96 בקבוצה, אך פוטר כבר בספטמבר 1995.

==תארים==
* כדורגלן השנה בשוודיה: 1970

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני שטוטגרט
קטגוריה:כדורגלני נבחרת שוודיה
קטגוריה:מאמני כדורגל שוודים
קטגוריה:כדורגלני מונדיאל 1970
קטגוריה:שוודים שנולדו ב-1944
קטגוריה:שוודים שנפטרו ב-2023
מגדל השמיים (אבו דאבי)

מגדל השמיים הוא גורד שחקים המתנשא לגובה של 292 מטר וכולל 74 קומות, השוכן על האי אל רים הממוקם לחופי אבו דאבי שבאיחוד האמירויות הערביות. מגדל השמיים כולל בין היתר חדרי משרדים וקומות מגורים. כאשר בניית המגדל הושלמה בשנת 2010 מגדל השמיים הפך למגדל הגבוה ביותר בעיר אך נעקף בשנת 2012 על ידי מגדל לנדמארק.

בניית המגדל החלה בשנת 2006. והוא המגדל הוא ה-119 בגובהו בעולם, ה-31 במזרח התיכון, ה-25 באיחוד האמירויות הערביות, וה-5 בגובהו באבו דאבי.

==קישורים חיצוניים==

== הערות שוליים ==

קטגוריה:אבו דאבי: גורדי שחקים
מגדלי ברזאן

מגדלי ברזאן (בערבית: برج برزان, בתעתיק מדויק: ברג ברזאן) הידועים גם בשם מגדלי מבצר אום סלאל מוחמד הם מגדלי שמירה הממוקמים בעיר אום סלאל מוחמד שבקטר. המגדלים נבנו בשלהי המאה ה-19, שופצו בשנת 1910 על ידי השייח' מוחמד בן ג'אסם אאל ת'אני (לימים אמיר קטר השני) ובשנת 2003 שוחזרו מחדש. המגדלים ממוקמים בקצה הדרומי של מערכת הגנה שהוקמה בשלהי המאה ה-19 ותחילת המאה ה-20 על מנת להגן על עמק רודה (روضة), בו נאגרים מי גשמים מההרים הסמוכים.

== קישורים חיצוניים ==

<div class="mw-content-ltr">
* [https://www.youtube.com/watch?v=biLCIZJIa74 Video of Barzan Towers site]
* [https://web.archive.org/web/20121102004343/http://qma.com.qa/en/cultural-a-heritage/forts-a-towers/towers/100-barzan-tower Qatar Museums Authority]
* [https://web.archive.org/web/20120617201110/http://www.qatartourism.gov.qa/pillars/index/1/culture/239 Qatar Tourism Authority]
* [https://web.archive.org/web/20121024234249/http://www.qatarvisitor.com/index.php?cID=415&pID=1008 Qatar Visitor]
</div>

קטגוריה:קטר: מבנים
קטגוריה:חצי האי ערב: מבצרים